  Виталий Пронин Ортчозы соос котькуд паркын, театрын, культурая юртын, тросаз урамъёсын, азбаръёсын. 27-тӥ декабрёзь Ижысь Шор площадьын ужа Выль ар ярмарка. Татысь басьтыны луэ кузьымъёс, сиён-юонъёс. Вузъёссэс вайизы 90 пала предприятиос, Удмуртиысь сяна, Россиысь мукет улосъёсысь но.27-тӥ но 28-тӥ декабре «Восточный» культурая юртын «Выль арен, эшъёс!» шулдыръяськон луоз. Чакламын пӧртэм шудонъёс, конкурсъёс, вуылозы Тол бабай но Лымы ныл. Нырысетӥ нуналаз ужрад 15 часын, кыкетӥ нуналаз 16 часын кутскоз. 18+30-тӥ декабрёзь пыриськыны луоз Выль ар кузьымъёс лэсьтонъя мастер-классъёсы. Ортчозы соос «Гармония» студиын 10 часысен 19 часозь. Но отчы нырысь ик гожтӥськоно, «Галерея» центре вазиськыса.28-тӥ декабрьысен 9-тӥ январёзь Шор площадьын ик радъяськозы Выль ар шулдыръяськонъёс. Ӵошатсконъёс, шудонъёс, вож кыз котырын берганъёс котькуд нунал 16 часысен кутскозы. 0+31-тӥ декабрьысен 8-тӥ январёзь нылпиосты, анай-атайёсты но песянай-песятайёсты витё зоопаркысь пӧй-шуръёс, тылобурдоос. Кунооссы понна соос но нимысьтыз программа дасяллям. Ӧтчасько котькуд нунал 13 часлы. 0+1-тӥ январе выжон уе Шор площадьын луоз дискотека. 18+1-тӥ январе выжон уе ик калыкез витё Металлургъёслэн скверазы, отын «Выль арез ӵошен пумиталом!» шулдыръяськон луоз. 18+3-тӥ январе ӧтчаське     С. Киров нимо парк, татын ортчоз спорт ориентированиея ӵошатскон.4-тӥ-6-тӥ январе Нылпиослэн творчествоя юртсы азьын витё таза  улонэз гажась семьяосты. Татын «Ӵошен вамышъяны шунытгес» программа дасямын.7-тӥ январе 11 часын Свято-Михайловской собор азьын  радъяськозы Ымусьтонлы сӥзем шулдыръяськонъёс. Та нуналэ ик 12 часын Космонавтъёслэн парказы чакламын «Ымусьтон кизили» ужрад. 0+Мукет ужрадъёс сярысь пыр-почгес тодыны луоз Иж городлэн www. izh.ru сайтысьтыз.Элина Васильева  